Qəzəli-Ustad
Can vermə ğəmi-eşqə ki, eşq afəti-candır,
Eşq afəti-can olduğu məşhuri-cahandır!
Sud istəmə sevdayi-ğəmi-eşqdə hərgiz 
Kim, hasili-sevdayi-ğəmi eşq ziyandır!
Hər əbruyi-xəm qətlinə bir xəncəri-xunriz, 
Hər zülfı-siyəh qəsdinə bir əfi ilandır!
Yaxşı görünür surəti məhvəşlərin, əmma 
Yaxşı nəzər etdikdə, — sərəncamı yamandır!
Eşq içrə əzab olduğun ondan bilirəm kim,
Hər kimsə ki, aşiqdir, işi ahü fəğandır!
Yad etme qara gözlülərin mərdümi-çeşmin, 
Merdüm deyib aldanma kim, içdikləri qandır!
Gər dersə Füzuli ki, “gözəllərdə vəfa var”, 
Aldanma ki, şair sözü, əlbəttə, yalandır.
Qəzəllər